G20 pozvao EU da spriječi ponavljanje dužničke krize u Italiji
Sudionice summita nisu se međutim obvezale na pomoć europskom fondu za sanaciju budućih slučajeva poput aktualnog, grčkog.
Predsjednik Barack Obama izjavio je da su sudionici summita ostvarili važan napredak na putu stabiliazcije svjetske ekonomije, ali je u Europi – kako je rekao – 'preostalo mnogo teškog posla'. U Cannesu u Francuskoj završio je sinoć summit grupe G20 koja okuplja najveće industrijske zemlje Zapada i gospodarske sile svijeta u razvoju. Premijeri i predsjednici 20 zemalja obećali su da će raditi na obnovi globalnog ekonomskog rasta i ubrzanju zapošljavanja. U zajedničkom priopćenju nakon dvodnevnog susreta na vrhu navodi se potreba da 'globalizacija treba služiti interesima naroda'. Dnevnim redom summita je dominirala dužnička kriza u Grčkoj, odnosno grčko okolišanje u vezi s međunarodnim planom sanacije grčke ekonomije koji predviđa otpis oko 150 milijardi dolara grčkog duga, ali i oštre mjere štednje. Čelnici skupine G20 pozvali su Europsku uniju da radi na tome da kako bi se spriječila slična kriza u Italiji. Zajedničko priopćenje summita odaje priznanje sveobuhvatnim europskim naporima da se uspostavi financijska stabilnost. Međutim, zemlje se nisu obvezale na davanje donacija u posebni europski fond čiji je zadatak sanirati buduće hitne slučajeve poput aktualnog, grčkog. Francuski predsjednik Nicolas Sarkozy izjavio je da su ključne europske ekonomije, francuska i njemačka, odlučne u namjeri da obrane europsko jedinstvo i zajedničku valutu. On je ponovio da će Grčka, ukoliko odbaci međunarodni sanacijski plan, morati napustiti euro-zonu. Predsjednik Barack Obama izjavio je da su sudionici summita ostvarili važan napredak na putu stabiliazcije svjetske ekonomije, ali je u Europi – kako je rekao – 'preostalo mnogo teškog posla'.